Ellen Andrea Wang

Se Ellen Wang for fotballspilleren

Ellen Andrea Wang (født 10. oktober 1986) er en norsk prisvinnende bassist, vokalist, komponist som beveger seg musikalsk mellom jazz, pop og indiejazz. Hun har spilt med musikere og artister som Sting, Manu Katché, Marilyn Mazur og Bugge Wesseltoft. Hun mottok spellemannprisen for albumet Run Boy, Run med gruppa GURLS i 2019 og har vært nominert til spellemannsprisen med soloalbumet Blank Out Jazzland Recordings 2017. Wang var Artist In Residence på Moldejazz i 2021.

 Karriere 
Wang startet indie-jazz bandet Pixel i 2009 som har vunnet UK Music Video Awards for musikkvideoen og komposisjonen «Call Me» som er skrevet av Wang. Fra 2010 til 2012 turnerte hun med Dag Arnesens Norwegian Song-trio, som i tillegg besto av Dag Arnesen på piano og Pål Thowsen på trommer. De spilte inn Norwegian Songs 3. I 2014 kom soloalbumet Diving med Erland Dahlen på trommer og Andreas Ulvo på tangenter. Wang mottok internasjonal oppmerksomhet rundt sin første utgivelse i eget navn og ble omtalt som «One of the five best young female jazz musicians» av The Guardian. Wang begynte å turnere med den internasjonalt anerkjente franske trommeslageren Manu Katché i 2015. Våren 2016 spilte hun med Sting på Olympia i Paris.

I 2017 ga hun ut Blank Out, sin andre utgivelse, og ble nominert til Spellemannprisen 2017 i klassen jazz.

I 2019 kom albumet Closeness med den britiske Rob Luft på gitar og svenske Jon Fält på trommer. Albumet er en homage til den amerikanske jazzbassisten Charlie Haden og albumet fikk stor oppmerksomhet. Albumet var en periode den mest solgte vinylen i Norge!

Wang har siden 2013 vært medlem av jazztrioen GURLS og deltatt på en rekke albumutgivelser med diverse artister.

Ellen Andrea Wang er oppvokst i Fall, Søndre Land og er datter av pastor og jazzmusiker Øystein Wang. Hun er kusinen til vokalisten Marthe Wang.

Hun er utdannet ved Norges musikkhøgskole med master i utøvende/improvisasjon, der hun studerte hos Bjørn Kjellemyr.

Ellen Andrea Wang har samarbeidet med musikere som Marilyn Mazur, Dominic Miller, Bugge Wesseltoft, Arve Tellefsen, Kjetil Bjerkestrand, Kristian Kristensen, Lars Lillo-Stenberg, Arild Andersen, Kringkastingsorkesteret, Didier Lockwood, Hanna Paulsberg, Rohey Taalah, Noa, Nils Landgren, Mathias Eick, Stian Carstensen, Ola Kvernberg, Jon Balke, Tore Brunborg, Magne Furuholmen og Palle Mikkelborg.

 Utmerkelser 
 Artist in Residence Moldejazz 2021
Spellemannsprisen i kategori Jazz "Run boy, run" GURLS 2019
Spellemannsnominert for soloalbumet "Blank Out" i 2017
DNB-Prisen på Kongsberg Jazzfestival 2015 
NOPA-stipendet 2014
Tono Årets utfordrer 2013
Japan Jazzmagazine New Star of  the Month 2012
Oslo Jazzfestival Statkraft Young Star 2012
DølaJazzpris 2011

 Utgivelser 
 Egne utgivelser 
 Ellen Andrea Wang: There is a place - single (Ropeadope Records 2020)
Ellen Andrea Wang: Closeness (Ropeadope Records, 2019)
Ellen Andrea Wang: Blank Out (Jazzland Recordings, 2017)
Pixel: Golden years (Cuneiform  Records, 2015)
Ellen Andrea Wang: Diving (Propeller Recordings ,2014)
 Pixel: We are all small pixels (Cuneiform Records, 2013)
 Pixel: Reminder (Cuneiform Records, 2012)

 Med GURLS
 Run, Boy, Run (Grappa, 2018)

 Medvirker på (i utvalg) 
 Lars Lillo-Stenberg: Lars synger Grieg med Bugge (Drabant, 2021)
Erlend Viken: Sastrugi (Grappa 2020)Marilyn Mazur: Shamania (Rare Noise Records 2019)Marthe Wang: Ut og se noe annet (Kirkelig Kulturveksted, 2017)
Manu Katché: Unstatic (Anteprima Records, 2016)
Tini: Undo My heart (Voxwatch Music)
Kristin Fjellseth: Keeper of the keys (Kirkelig Kulturverksted, 2015)
FriEnsemblet: El Aaiun – Across The Border (2014)
Lena Nymark: Beautiful Silence (Grappa, 2014)
SynKoke: Religion in Transit (Kokeplat, 2013)
SynKoke: The Ideologist (Kokeplate, 2011)
Dag Arnesen trio: Norwegian Song 3 (Losen Records, 2010)
Amherst: A Light Exists in Spring (NORCD, 2010)
SynKoke: Hokjønn (AIMSoundCity, 2009)
The Opium Cartel: Night Blooms (Termo Records, 2009)
SynKoke:  Ep (Kokeplate, 2008)
Pastor Wang Quintet: Blå Hymne (Wango productions, 2007)

 Referanser 

 Eksterne lenker 
 
 
  Veien til den bassale livsglede
  Frode Hermanrud: PIXEL: Reminder, Oppland Arbeiderblad 10. mai 2012
  Ellen Andrea Wang. Musiker, Jazzprofil''

Norske jazzkomponister
Norske jazzbassister
Personer fra Gjøvik kommune
Personer fra Søndre Land kommune